PATVIRTINTA

Vilniaus šv. Kristoforo progimnazijos

direktoriaus 2022 m. kovo 7 d.

įsakymu Nr. (1.3 E)V-36

**STABILIOJO JODO PREPARATŲ (KALIO JODIDO TABLEČIŲ) DALIJIMO VILNIAUS ŠV. KRISTOFORO PROGIMNAZIJOJE BRANDUOLINĖS AR RADIOLOGINĖS AVARIJOS METU TVARKA**

1. Stabiliojo jodo preparatai (kalio jodido tabletės) saugomos raštinėje. Raštinės vadovas atsako už tinkamą preparatų saugojimą.
2. Už stabiliojo jodo preparatų (kalio jodido tablečių) išdavimą branduolinės ar radiologinės avarijos metu ir asmenų instruktavimą atsako:
   1. personalui – raštinės vadovas ir (ar) sekretorius; jų nesant – direktoriaus pavaduotojas ūkio reikalams;
   2. mokiniams – klasės vadovas (atsiima iš raštinės); jam nesant – direktoriaus pavaduotojo, kuruojančio klasę, paskirtas darbuotojas.
3. Išduodant kalio jodido tabletes būtina pridėti stabiliojo jodo prepraratų paskirstymo savivaldybėms ir gyventojams tvarkos aprašo priedą, patvirtintą Lietuvos Respublikos sveikatos apsaugos ministro 2020 m. gegužės 20 d. įsakymu Nr. V-1237 (priedas Nr. 1).
4. Stabiliojo jodo tablečių išdavimas vykdomas pasirašant „Stabiliojo jodo preparatų išdavimo mokytojams žurnale“ (priedas Nr. 2).
5. Kalio jodido tabletės išduodamos tik įvykus avarijai ir duodamos tik tiems mokiniams, kurių tėvai (kiti įstatyminiai atstovai) išreiškė sutikimą.
6. Klasių vadovai išdalija mokiniams stabiliojo jodo tabletes pagal mokinių sąrašą, informuodami kiekvieną mokinį apie stabiliojo jodo tablečių vartojimo paros dozės normą, vaikams **iki 12 metų – 1** **tabletė, vaikams nuo 12 metų – 2 tabletės.**
7. Jei mokinio tėvai (kiti įstatyminiai atstovai) nėra išreiškę sutikimo vaikui išduoti ir vartoti kalio jodido tabletes, tėvams TAMO dienyne ir (ar) elektroniniu paštu išsiunčiama informacija apie kalio jodido vartojimą (priedas Nr. 1).
8. Neišdalintos stabiliojo jodo tabletės kartu su mokinių sąrašais grąžinamos į raštinę, pažymint, kas tablečių neatsiėmė.
9. Kalio jodido tabletės personalui išduodamos tik įvykus avarijai be raštiško sutikimo, vartojamos darbuotojo valia.

Stabiliojo jodo preparatų paskirstymo savivaldybėms ir gyventojams tvarkos aprašo

priedas Nr. 1

**KALIO JODIDO VARTOJIMAS**

**ĮVYKUS BRANDUOLINEI AR RADIOLOGINEI AVARIJAI**

1. Kalio jodido tabletės skydliaukės apsaugai vartojamos tik tada, kai aplinkoje pasklinda radioaktyviojo jodo dalelės ir tik sulaukus Sveikatos apsaugos ministerijos ar kitų atsakingų valstybinių įstaigų, Vilniaus miesto savivaldybės rekomendacijų.
2. Kalio jodido tabletes rekomenduojama vartoti likus mažiau nei 24 val. iki galimo radioaktyviojo jodo įkvėpimo ar patekimo su maistu. Blokuoti skydliaukę kalio jodidu dar yra veiksminga praėjus 2 valandoms nuo radioaktyviojo jodo įkvėpimo ar patekimo su maistu, bet ne vėliau nei praėjus 8 valandoms. Naudoti kalio jodido tabletes kitu nei nurodyta laiku gali būti žalinga.
3. Kalio jodido tablečių po 65 mg vienkartinė paros dozė įvairioms žmonių amžiaus grupėms:

|  |  |
| --- | --- |
| **Amžius** | **Kalio jodido tablečių vienkartinė paros dozę, mg** |
| Naujagimiai iki 1 mėn. | 16 (ketvirtis tabletės) |
| Kūdikiai nuo 1 mėn. iki 3 metų | 32 (pusė tabletės) |
| Vaikai nuo 3 iki 12 metų | 65 (viena tabletė) |
| Vaikai nuo 12 metų ir suaugusieji | 1. vi tabletės) |

1. Vienkartinė kalio jodido tablečių paros dozė apsaugo skydliaukę nuo radioaktyviojo jodo poveikio 24 valandas.
2. Naujagimiams iki 1 mėnesio amžiaus, nėščioms ir krūtimi maitinančioms moterims bei vyresniems nei 60 metų amžiaus žmonėms rekomenduojama vartoti tik vieną kalio jodido tablečių paros dozę. Kitoms gyventojų grupėms, esant nepalankiai avarinei situacijai (užsitęsus radioaktyviųjų medžiagų išmetimui į aplinką, nėra galimybių saugiai evakuoti žmones, kt.), gali būti rekomenduojama vartoti dar vieną paros dozę.
3. Patartina kalio jodido tabletes gerti po valgio. Tabletes galima ištirpinti vandenyje ar skystuose vaikų maisto produktuose. Ištirpintos tabletės vartojamos nedelsiant, nes greitai suskyla veiklioji medžiaga.
4. Pašalinis kalio jodido tablečių poveikis pasireiškia retai, apie tai pateikiama informacija kalio jodido tablečių pakuotėje esančiame vartojimo lapelyje.
5. Skydliaukės apsaugai branduolinės ar radiologinės avarijos metu netinka vartoti vaistinėse parduodamų spiritinių ar vandeninių jodo tirpalų, purškalų su jodu, maisto papildų su jodu, nes jie neapsaugotų skydliaukės nuo radioaktyviojo jodo žalingo poveikio dėl juose esančio mažo stabiliojo jodo kiekio. Spiritinis jodo tirpalas yra skirtas tik išoriniam vartojimui – tepti ant odos. Jo veiklioji medžiaga yra ne kalio jodidas, o tiesiog jodas, kuris yra stipriai oksiduojamai ir toksiškai veikianti medžiaga, galinti sukelti cheminių audinių nudegimų ir apsinuodijimą, todėl jokiais būdais jo negalima gerti, net ir skiedžiant vandeniu.

Stabiliojo jodo preparatų paskirstymo savivaldybėms ir gyventojams tvarkos aprašo

priedas Nr. 2

**STABILIOJO JODO PREPARATŲ IŠDAVIMO MOKYTOJAMS ŽURNALAS**

|  |  |  |  |  |  |  |
| --- | --- | --- | --- | --- | --- | --- |
| **Eil.**  **Nr.** | **Mokytojo, paimančio kalio jodido tabletes, vardas pavardė,** | **Klasė** | **Kalio jodido paėmusio mokytojo parašas** | **Išduotų kalio jodido tablečių skaičius** | **Išdavimo data** | **Grąžintų kalio jodido tablečių skaičius** |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |
|  |  |  |  |  |  |  |

FORMA PATVIRTINTA

Vilniaus šv. Kristoforo progimnazijos

direktoriaus 2022 m. kovo 7 d.

įsakymu Nr. (1.3 E)V-

**VILNIAUS ŠV. KRISTOFORO PROGIMNAZIJA**

**SUTIKIMAS**

**DĖL STABILIOJO JODO PREPARATŲ (KALIO JODIDO TABLEČIŲ) IŠDAVIMO IR SUVARTOJIMO BRANDUOLINĖS AR RADIOLOGINĖS AVARIJOS ATVEJU**

\_\_\_\_\_\_\_\_\_\_\_\_\_\_\_\_\_\_

(data)

Vilnius

Mokinys

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, gimimo data) (klasė)

Mokinio tėvai (kiti įstatyminiai atstovai)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė)

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

(vardas, pavardė)

**Sutinkame/nesutinkame**, kad branduolinės ar radiologinės avarijos atveju mūsų vaikui būtų išduotas ir jo suvartotas pagal amžių reikalingas stabiliojo jodo preparato (kalio jodido tablečių) kiekis (rekomendavus Lietuvos Respublikos Vyriausybei ir (ar) Lietuvos Respublikos sveikatos apsaugos ministerijai, atsižvelgiant į preparatų vartojimo (pagal amžių) rekomendacijas) bei vadovaujantis Lietuvos Respublikos sveikatos apsaugos ministro [2020 m. gegužės 20 d. įsakymu](https://e-seimas.lrs.lt/portal/legalAct/lt/TAD/af266da09b5811eaa51db668f0092944?jfwid=zjgvsizbk) V-1237 „Dėl Stabiliojo jodo preparatų paskirstymo savivaldybėms ir gyventojams tvarkos aprašo patvirtinimo“ ir (ar) Valstybiniu gyventojų apsaugos planu branduolinės ar radiologinės avarijos atveju, patvirtintu Lietuvos Respublikos Vyriausybės [2012 m. sausio 18 d. nutarimu Nr. 99](https://e-seimas.lrs.lt/portal/legalAct/lt/TAD/TAIS.417731/asr) bei aktualiais šių teisės aktų pakeitimais ir papildymais, kurie galiotų atitinkamu metu.

Mokinio tėvai (kiti įstatyminiai atstovai)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, parašas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, parašas)